ՀԻՄՆԱՎՈՐՈՒՄ
«Անշարժ գույք անհատույց օգտագործման իրավունքով տրամադրելու մասին» Հայաստանի Հանրապետության կառավարության որոշման ընդունման անհրաժեշտության մասին
ՀՀ կառավարության 03.10.2024 թվականի թիվ 1585-Ա որոշմամբ ՀՀ սեփականություն հանդիսացող Երևան քաղաքի, Քանաքեռ-Զեյթուն Կ․ Ուլնեցու փողոց 31 շենք հասցեում գտնվող 2746,4 քառ․ մետր ընդհանուր մակերեսով թիվ 2 մասնաշենքը անժամկետ անհատույց օգտագործման իրավունքով տրամադրվել է Հայաստանի տարածքային զարգացման հիմնադրամին (այսուհետ՝ Հիմնադրամ)՝ կանոնադրական գործառույթներին համապատասխան գործունեություն իրականացնելու համար։ Հիմք ընդունելով վերոնշյալ որոշման 2-րդ կետը` Հիմնադրամի և Պետական գույքի կառավարման կոմիտեի (այսուհետ՝ Կոմիտե) միջև 30․10․2024թ․ կնքվել է թիվ 56/0024 «Անշարժ գույքի անհատույց օգտագործման» պայմանագիր և Հիմնադրամին տրվել է «Անշարժ գույքի նկատմամբ իրավունքների պետական գրամցման» թիվ 12112024-01-0337 վկայականը, համաձայն որի` ՀՀ Երևան քաղաքի Քանաքեռ-Զեյթուն Կ․ Ուլնեցու փողոցի 31 հասցեի 2-րդ մասնաշենքի 2746․4քմ մակերեսով, 01-012-0334-0013-002 կադաստրային ծածկագրով գույքը անհատույց օգտագործման իրավունքով տրամադրվել է Հիմնադրամին։
Հիմնադրամը գրությամբ դիմել է Կոմիտեին հայտնելով, որ վերոնշյալ գույքին կից առկա է օժանդակ կառույց, որը որևէ կազմակերպության կամ անձի կողմից փաստացի չի օգտագործվում և համաձայն ՀՀ կադաստրի կոմիտեի կողմից 25․05․2026 թվականին տրված «Գույքի առանձին  որակական քանակական բնութագրերի  և դրա նկատմամբ առանձին իրավունքների (սահմանափակումների) վերաբերյալ» տեղեկանքի՝ «(...) hամաձայն կադաստրային գործի տվյալների Ք.Երևան, Քանաքեռ-Զեյթուն, Կ. ՈՒլնեցու փողոց 31 շենք հասցեի անշարժ գույքի, որի կազմում ներառված է նաև 01-012-0334-0013-003 ծածկագրով կաթսայատունը սեփականության իրավունքով գրանցված է Հայաստանի Հանրապետության անունով։ Համաձայն կադաստրային գործի տվյալների 01-012-0334-0013-003 ծածկագրով կաթսայատան նկատմամբ այլ իրավունքներ գրանցված չեն։»
Հիմնադրամի գործունեությունը առավել պատշաճ կազմակերպելու համար անհրաժեշտություն է առաջացել այդ տարածքը օգտագործելու Հիմնադրամի տնտեսական և կենցաղային նպատակների համար։
Ելնելով վերոգրյալից Կոմիտեն մշակել է «Անշարժ գույք անհատույց օգտագործման իրավունքով տրամադրելու մասին» ՀՀ կառավարության որոշման նախագիծը, որով առաջարկվում է պետական սեփականություն հանդիսացող Երևան, Քանաքեռ-Զեյթուն, Կ. ՈՒլնեցու փողոց 31 շենք հասցեի՝ 01-012-0334-0013-003 ծածկագրով կաթսայատունը և ընդհանուր բաժնային սեփականություն հանդիսացող 0,2433 հա մակերեսով հողամասը անհատույց օգտագործման իրավունքով տրամադրել Հիմնադրամին։
«Անշարժ գույք անհատույց օգտագործման իրավունքով տրամադրելու մասին» Հայաստանի Հանրապետության կառավարության որոշման նախագծի ընդունման դեպքում լրացուցիչ ֆինանսական ծախսեր չեն առաջանա, իսկ հետագայում ծախսեր առաջանալու դեպքում դրանք կիրականացվեն Հիմնադրամի միջոցների հաշվին։
Պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։  




